Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: c) a regionális képzõ központ, amennyiben a szakképzésrõl szóló 1993. évi LXXVI. törvény (Szt.) 53. §-a (1) bekezdésének e) pontja alapján részt vesz az
Paragraph Index: 365

2. vagy a tanulók több mint fele két nyelven – nemzetiségi, illetve kisebbségi nyelven és magyarul – tanul. 2.7. Két különbözõ kisebbség igényei szerint lehet-e egy iskola „kétszeresen” kisebbségi? Lehetséges, sõt matematikailag akár „négyszeres” kisebbségi intézmény is elképzelhetõ, hiszen a kisebbségi intézmény egyik fogalmi tényezõje az (lásd 2.4.), hogy a tanulók legalább huszonöt százaléka részt vesz a nemzeti, etnikai kisebbségi óvodai nevelésben, illetve a nemzeti, etnikai kisebbségi iskolai nevelésben-oktatásban. Ha abból indulunk ki, hogy kisebbségi nevelést, nevelést-oktatást nem csak a kisebbségi intézménynek minõsülõ intézmények folytathatnak, akkor ad absurdum még ennél is több kisebbségi pedagógiai program is elképzelhetõ egyetlen intézményen belül. 2.8. A kisebbségi önkormányzat beleszólhat-e abba, hogy ki legyen a település egyetlen általános iskolájának az igazgatója? Ha az iskola kisebbségi intézménynek minõsül és fenntartója helyi önkormányzat, akkor a Nektv. 28. § (2) bekezdése és a Kotv. 102. § (11) bekezdés e) pontjának második mondata alapján a kisebbségi önkormányzatot az igazgató kinevezése, felmentése, vezetõi megbízása visszavonása tekintetében egyetértési jog illeti meg. Ha az önkormányzati iskola nem minõsül kisebbségi intézménynek, de kisebbségi nevelést-oktatást is folytat, akkor a Kotv. 102. § (3) és (11) bekezdésének összevetése51alapján a kisebbségi önkormányzatot véleményezési jog illeti meg. Mindkét esetben véleményezési joga van a kisebbség helyi szószólójának is [Nektv. 40. § (6) bekezdés második tagmondat]. Ha az önkormányzati intézmény nem folytat kisebbségi nevelést-oktatást, akkor – a kisebbség helyzetét általánosan befolyásoló intézkedésre hivatkozva – csak a szószóló élhet véleményezési joggal. Ha a fenntartó nem helyi önkormányzat, akkor kisebbségi önkormányzatot az igazgatóválasztás során is csak véleményezési jog illeti meg.52 (A szószólót ebben az esetben is, külön is megilleti a véleményezési jog.) 2.9. A kisebbséginek minõsülõ iskolában (osztályban, csoportban) tanulók más tankönyvet használnak a többi iskolához képest? Az eltérés mértéke attól függ, hogy melyik kisebbségi oktatási formáról van szó, hiszen különbözõ tartalmi-kimeneti elvárásoknak kell megfelelnie, például a két tannyelvû és a nyelvoktató kisebbségi nevelési-oktatási formánál. A kisebbségi anyanyelvkönyvek részben tartalmuk, részben módszertanuk alapján jelentõsen eltérnek az azonos nyelvû idegen nyelvi tankönyvektõl (lásd például népismereti tartalom), viszont kisebb az eltérés a közismereti tárgyak vo- 2007/67/II. szám 51 A Kotv. 102. § (11) bekezdése a helyi önkormányzat által fenntartott kisebbséginek minõsülõ intézmény vezetõjének megbízása és megbízatásának megszüntetése vonatkozásában egyetértési jogot biztosít a kisebbségi önkormányzatnak, de nem szabályozza az igazgató kinevezésének kérdéskörét a kisebbségi oktatást folytató, de kisebbséginek nem minõsülõ intézmény esetére. Mivel e szakasz (3) bekezdése (a megfogalmazás pontatlansága miatt látszólag csak két kisebbségi oktatási forma esetére, de) véleményezési jogot biztosít a nem helyi önkormányzat által fenntartott közoktatási intézménnyel kapcsolatos legfontosabb döntések, így az intézmény vezetõjének megbízásával és megbízatásának visszavonásával kapcsolatban is, ezért logikus, hogy ugyanez a jog illeti meg a jelzett esetben a kisebbségi önkormányzatot a helyi önkormányzat által fenntartott intézmény vezetõjével kapcsolatban is. 52 Ezt a jogot a Kotv. 102. § (3) bekezdése a nemzeti vagy etnikai kisebbség nyelvén, illetve a nemzeti vagy etnikai kisebbség nyelvén és magyarul nevelõ és oktató nevelési-oktatási intézmény esetére biztosítja, de a jogalkotói szándék, amint ezt az OKM-mel folytatott egyeztetés is megerõsítette, valamennyi kisebbségi nevelési és kisebbségi nevelési-oktatási formára kiterjedt. natkozásában. Mivel a kisebbségi oktatásnak is meg kell felelnie a hazai tantervi követelményeknek, így a közismereti tárgyak tanítása-tanulása többnyire egyszerû fordítás útján létrehozott tankönyvbõl történik. Fõként magyar, kisebb részt anyaországbeli közismereti tankönyvek fordításáról van szó, mert csak töredékrészben készült saját fejlesztésû kisebbségi közismereti tankönyv. Eltérések mutathatóak ki a tankönyvvé nyilvánítási eljárásában is.53

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes